Agora บริษัทที่มูลค่าเพิ่มแสนล้าน เพราะความนิยมแอป Clubhouse
ถ้าถามว่า แอปอะไร ที่กำลังเป็นที่สนใจของคนไทยมากที่สุดตอนนี้ ก็คงต้องยกตำแหน่งนี้ให้กับ “Clubhouse” แอปโซเชียลน้องใหม่ ที่ให้ผู้ใช้งานมาเข้าร่วมห้อง หรือ คลับ เพื่อแลกเปลี่ยนพูดคุยกันด้วยเสียง  ความร้อนแรงของ Clubhouse ในตอนนี้  ไม่ได้หยุดอยู่เพียงแค่แอปของตัวเองเพียงเท่านั้น แต่ Clubhouse กำลังทำให้อีกบริษัทหนึ่งได้รับประโยชน์ตามไปด้วย บริษัทนั้น มีชื่อว่า “Agora”  แล้ว Agora ทำธุรกิจอะไร  ทำไมคนเข้ามาใช้แอป Clubhouse มากขึ้น แล้ว Agora ถึงได้ประโยชน์ ? ลงทุนแมนจะเล่าให้ฟัง
18 ก.พ. 2564

Agora บริษัทที่มูลค่าเพิ่มแสนล้าน เพราะความนิยมแอป Clubhouse /โดย ลงทุนแมน
ถ้าถามว่า แอปอะไร ที่กำลังเป็นที่สนใจของคนไทยมากที่สุดตอนนี้
ก็คงต้องยกตำแหน่งนี้ให้กับ “Clubhouse”
แอปโซเชียลน้องใหม่ ที่ให้ผู้ใช้งานมาเข้าร่วมห้อง หรือ คลับ เพื่อแลกเปลี่ยนพูดคุยกันด้วยเสียง
ความร้อนแรงของ Clubhouse ในตอนนี้ 
ไม่ได้หยุดอยู่เพียงแค่แอปของตัวเองเพียงเท่านั้น
แต่ Clubhouse กำลังทำให้อีกบริษัทหนึ่งได้รับประโยชน์ตามไปด้วย
บริษัทนั้น มีชื่อว่า “Agora”
แล้ว Agora ทำธุรกิจอะไร 
ทำไมคนเข้ามาใช้แอป Clubhouse มากขึ้น แล้ว Agora ถึงได้ประโยชน์ ?
ลงทุนแมนจะเล่าให้ฟัง
╔═══════════╗
Blockdit เป็นแพลตฟอร์ม สำหรับนักอ่าน และนักเขียน
ที่มีผู้ใช้งาน 1 ล้านคน ลองใช้แพลตฟอร์มนี้เพื่อได้ไอเดียใหม่ๆ
แล้วอาจพบว่าสังคมนี้เหมาะกับคนเช่นคุณ
Blockdit. Ideas Happen. 
╚═══════════╝
หลังจากช่วงปลายเดือนมกราคม ที่ อีลอน มัสก์ ได้เข้าไปใช้พื้นที่ในแอป Clubhouse 
เพื่อให้สัมภาษณ์และพูดคุยประเด็นต่างๆ
ความนิยมของแอป Clubhouse ก็ได้เพิ่มขึ้นอย่างรวดเร็ว 
และกลายเป็นที่สนใจของคนในหลายประเทศทั่วโลก
ในประเทศไทย Clubhouse ก็กำลังเป็นที่สนใจของทั้ง CEO, นักธุรกิจ, นักลงทุน, ยูทูบเบอร์, ดารา, ศิลปิน และคนทั่วๆ ไป ที่เริ่มเข้ามาใช้งานกันมากขึ้นเรื่อยๆ
เรียกได้ว่า Clubhouse ในตอนนี้ 
น่าจะเป็นแอปที่เนื้อหอมที่สุดสำหรับคนไทย และอีกหลายประเทศทั่วโลกเลยก็ว่าได้
และถ้าหากว่า Clubhouse จดทะเบียนอยู่ในตลาดหุ้น 
ราคาหุ้นก็คงจะพุ่งทะยานขึ้นไปแล้วอย่างไม่ต้องสงสัย
แต่ความเป็นจริงก็คือ ผู้พัฒนา Clubhouse ที่ชื่อว่า Alpha Exploration 
ไม่ได้เป็นบริษัทที่จดทะเบียนอยู่ในตลาดหุ้นแต่อย่างใด
พอเป็นแบบนี้ อานิสงส์ของความนิยมแอป Clubhouse
จึงมาตกอยู่ที่บริษัทที่ชื่อว่า “Agora” ที่จดทะเบียนอยู่ในตลาดหุ้น NASDAQ
แล้ว Agora มาเกี่ยวกับ Clubhouse เรื่องอะไร ?
Agora เป็นบริษัทที่พัฒนาเทคโนโลยี และแพลตฟอร์ม
สำหรับการสื่อสารแบบ “real-time engagement”
ทั้งในรูปแบบของเสียง และวิดีโอ
โดย Agora มีรูปแบบการให้บริการหลักๆ คือเป็น “Platform-as-a-Service”
Platform-as-a-Service ในที่นี้ อธิบายง่ายๆ ก็คือ
แอปไหน ที่อยากมีฟังก์ชันให้ผู้ใช้งานพูดคุยโต้ตอบกันผ่านเสียงหรือวิดีโอ 
ก็สามารถมาใช้แพลตฟอร์มของ Agora ที่เป็นพื้นฐานของฟังก์ชันเหล่านั้นได้
โดยข้อดีก็คือ แอปที่เลือกใช้บริการ Platform-as-a-Service ของ Agora 
จะไม่ต้องลงทุนลงแรงพัฒนาระบบสื่อสารแบบ real-time ขึ้นมาเอง
เพราะถ้าเลือกทำเอง ต้องใช้ต้นทุนทั้งเวลา และค่าใช้จ่ายที่สูงมาก
ที่สำคัญก็คือ แพลตฟอร์มที่ Agora ออกแบบมา
สามารถปรับแต่ง (Customize) ให้ตรงกับความต้องการใช้งานของแต่ละแอปได้ไม่ยาก
ซึ่งนักลงทุนก็เชื่อกันว่า แอป Clubhouse ก็เป็นอีกราย
ที่ใช้ Platform-as-a-Service ของ Agora มาเป็นพื้นฐานของการพูดคุยแบบ real-time ของผู้ใช้งานภายในแอป
และด้วยโมเดลการทำรายได้ของ Clubhouse เป็นแบบ “Freemium”
คือ Agora จะให้มีทราฟฟิกบนแพลตฟอร์มได้ฟรีในช่วงแรก
แต่เมื่อจำนวนชั่วโมง real-time engagement บนแอปนั้นๆ ที่ใช้บริการแพลตฟอร์มของ Agora เกินกำหนดแล้ว Agora ก็จะเริ่มคิดค่าบริการตามการใช้งาน
ก็หมายความว่า ถ้ามีคนเข้ามาใช้งาน Clubhouse มากขึ้นเรื่อยๆ
รายได้ของ Agora ก็จะมีโอกาสโตขึ้นเรื่อยๆ เช่นกัน
เรื่องนี้ก็เลยทำให้ตั้งแต่ช่วงปลายเดือนมกราคมที่ผ่านมา
ราคาหุ้นของ Agora ในตลาดหุ้น NASDAQ ปรับตัวขึ้นมาแล้วประมาณ 109%
ส่งผลให้มูลค่าบริษัท Agora เพิ่มขึ้นจาก 141,000 ล้านบาท เป็น 294,000 ล้านบาท
หรือเพิ่มขึ้น 153,000 ล้านบาท ภายในเวลาเพียง 2 สัปดาห์
และถ้าลองมาดูผลประกอบการในช่วง 9 เดือนแรกปี 2020 ของ Agora
- รายได้ 3,009 ล้านบาท เพิ่มขึ้น +121% จากช่วงเวลาเดียวกันปีก่อนหน้า
- กำไร 92 ล้านบาท จากที่ขาดทุน 115 ล้านบาท ในช่วงเวลาเดียวกันปีก่อนหน้า
เรียกได้ว่า Agora เป็นธุรกิจที่มีแนวโน้มเติบโตแรงมาอยู่แล้ว
และยิ่งมาได้อานิสงส์จากเรื่องราวความนิยมของแอป Clubhouse บวกเข้าไป
ก็ยิ่งทำให้มูลค่าบริษัทพุ่งสูงขึ้นไปอีก
ซึ่งเรื่องนี้ก็ต้องติดตามดูกันต่อว่า
มูลค่าที่ขึ้นไปสูงครั้งนี้ของ Agora เหมาะสมแล้วหรือไม่
แล้วถ้าเกิดว่าวันหนึ่ง Clubhouse ไม่ได้เนื้อหอมเหมือนตอนนี้แล้ว
จะส่งผลกระทบกับ Agora มากน้อยแค่ไหน..
ปิดท้ายด้วยข้อมูลที่น่าสนใจ
Agora, Inc. เพิ่งจดทะเบียนเข้าตลาดหุ้น NASDAQ เมื่อเดือนมิถุนายน 2020 โดยมีราคาหุ้น ณ วัน IPO ที่หุ้นละ 20 ดอลลาร์สหรัฐ
มาตอนนี้ ราคาหุ้นของ Agora เพิ่มขึ้นมาเป็น 98 ดอลลาร์สหรัฐ
หรือคิดเป็น เกือบ 5 เท่า ของราคา IPO แล้ว..
╔═══════════╗
Blockdit เป็นแพลตฟอร์ม สำหรับนักอ่าน และนักเขียน
ที่มีผู้ใช้งาน 1 ล้านคน ลองใช้แพลตฟอร์มนี้เพื่อได้ไอเดียใหม่ๆ
แล้วอาจพบว่าสังคมนี้เหมาะกับคนเช่นคุณ
Blockdit. Ideas Happen. 
╚═══════════╝
ติดตามลงทุนแมนได้ที่
Website - 
Blockdit - 
Facebook - ลงทุนแมน
Twitter - 
Instagram - 
Line - 
YouTube - 
Spotify - 
Apple Podcasts - 
Soundcloud - 
References
-Agora, Inc. Reports Third Quarter 2020 Financial Results
-
-
-
-
.